EIF's risiko- og kapitalforvaltning har medvirket til at opretholde dens stabile AAA-kreditvurdering, der for nylig blev bekræftet på ny af de større kreditvurderingsbureauer. Bredden af EIF's produkter og deres geografiske og sektorvise anvendelsesområde understøtter en moderat og bæredygtig risikoeksponering.

EIF forvalter på nuværende tidspunkt mere end 80 mandater på vegne af sine mandatgivere, navnlig EIB og Kommissionen, for hvis regning (og risiko) EIF foretager egenkapitalinvesteringer og yder garantier. EIB's mandat vedrørende risikovillig kapital og EIB-Gruppens mandat vedrørende risikoforbedring er henholdsvis EIF's største egenkapitalfacilitet og lånefacilitet. Ved hjælp af EU's budgetmidler forvalter EIF egenkapital- og låneinstrumenter under Cosme-, InnovFin-, Erasmus+- og EaSI-faciliteterne. Som led i fælles europæiske bestræbelser på at puste nyt liv i den blokerede kreditkanal til SMV'er og i komplementaritet og synergi med andre finansielle instrumenter, der er til rådighed for SMV'er på paneuropæisk plan, forvalter EIF også væsentlige mandater fra medlemsstater og myndigheder, der forvalter midler under de europæiske struktur- og investeringsfonde (ESI-fondene), funds-of-funds, virksomheder og private og offentlige institutioner og medinvesterer sine egne midler i egenkapital- og lånebaserede forretningsaktiviteter.

EIF's opgave er at støtte de europæiske SMV'er ved at lette deres adgang til finansiering. EIF udformer, udvikler og anvender venture- og vækstkapital, garantier og mikrofinansieringsinstrumenter, der specifikt er målrettet SMV'er og midcapmarkedssegmenter, idet den søger at fremme yderligere investeringer i EU og øge gearingseffekten af EU's budgetmidler og medlemsstaternes bidrag i samarbejde med Kommissionens relevante tjenestegrene. EIF fremmer EU's mål om at støtte innovation, forskning og udvikling, iværksætteri, vækst og beskæftigelse ved at stille finansielle produkter til rådighed for finansielle formidlere såsom banker, garanti-, leasing- og mikrofinansieringsinstitutioner, private equity- og venturekapitalfonde.

EIF's vedtægter og forretningsorden fastsætter rammen for dens beslutningstagende organers oprettelse, rolle og procedurer, dvs. generalforsamlingen, bestyrelsen og den administrerende direktør under tilsyn af revisionsudvalget.

Den anden kapitalforhøjelse i 2014 bragte EIF's kapital op på 4,5 mia. EUR gennem udstedelse af 1 500 nye andele. Kommissionen er berettiget til at tegne op til 450 yderligere andele mellem 2014 og 2017. Der blev stillet et samlet beløb på 178 mio. EUR til rådighed inden for EU's almindelige budget. Beslutningen om behandlingen af deltagelsen i EIF's udbytter blev suspenderet indtil den næste revision af de finansielle regler vedrørende Unionens almindelige budget eller senest i forbindelse med denne midtvejsrapport.

Den første kapitalforhøjelse, der blev påbegyndt i 2007, bragte EIF's autoriserede kapital op på 3 mia. EUR (der blev udstedt 1 000 nye andele). Kommissionen tegnede yderligere 300 andele til en årligt fastsat pris baseret på en formel, som er aftalt mellem EIF's andelshavere. De udbytter, der blev modtaget i perioden 2007-2010 for deltagelsen i EIF, dækkede en del af tegningsomkostningerne, mens den resterende del blev dækket af budgettet. Det gjorde det muligt at opretholde EU's kapitalandel på 30 %.

Som krævet i artikel 4 i afgørelse nr. 562/2014 vurderes det i denne midtvejsrapport, hvordan målet om at øge støtten fra Den Europæiske Investeringsfond (EIF) til foranstaltninger, der supplerer medlemsstaternes foranstaltninger til fordel for virksomheder, navnlig små og mellemstore virksomheder (SMV'er), er blevet opfyldt mellem 2014 og tredje kvartal 2016.

Den heraf følgende stærke kapitalisering var en afgørende faktor for EIF's vellykkede implementering af Den Europæiske Fond for Strategiske Investeringer (EFSI). Den gjorde det muligt for EIF at forhåndsfinansiere de første transaktioner og hurtigere at implementere InnovFin (hvor EIF har den foranstillede tranche) og egenkapitalinvesteringer under dens EFSI-specifikke mandatbaserede midler vedrørende risikovillig kapital (RCR) (hvor EIF systematisk medinvesterer 5 %).

Det resterende budget gør det således muligt for EU at tegne yderligere 102 andele til denne pris. Det vil betyde, at EU har tegnet 434 nye andele i stedet for 450 på grund af en højere stigning i prisen pr. andel i perioden end forventet. EU vil derfor eje 1 334 andele (29,6 % af den autoriserede kapital) ved afslutningen af kapitalforhøjelsen. EU's kapitalandel vil således blive udvandet sammenlignet med den tidligere andel på 30 %.

• understøtte EIF's AAA-kreditvurdering ved at tilføre ny kapital og ved at vise dens øgede politiske betydning.

• forbedre SMV'ernes adgang til finansiering ved at imødekomme Det Europæiske Råds ønske om at øge EIF's unikke kreditforbedringskapacitet

• udvikle lånekapitalmarkederne for SMV'er med henblik på at diversificere kilden til likviditet for banker og leasingselskaber, der betjener SMV'er

Samtidig styrkede EIF yderligere sine forbindelser med de eksisterende andelshavere gennem sidstnævntes forøgelse af deres andele og inddragelse af vigtige aktører i finansieringen af europæiske SMV'er som nye andelshavere.

2.2. Egenkapital (venture- og vækstkapital)

Den yderligere risikokapacitet, der følger af kapitalforhøjelsen, har navnlig gjort det muligt for EIF at udvide omfanget af sine egenkapitalinvesteringer betydeligt, både målt i investeringsomfang og -hastighed.

a) Nye EFSI/RCR-transaktioner understøttet af kapitalforhøjelsen

RCR gjorde det muligt for EIF at følge sin egenkapitalstrategi i venturekapital- og vækstsegmenterne i over 15 år og skabte grundlag for øgede investeringer gennem hybrid låne-/egenkapitalfinansiering. EIF medinvesterer sine egne midler sammen med mandatbaserede midler.

I juli 2015 forhøjede EIB de risikovillige egenkapitalressourcer med 2,5 mia. EUR (til 9,5 mia. EUR) under EFSI's SMV-vindue for private equity- og teknologioverførselsinvesteringer i SMV'er og midcapselskaber. Ved udgangen af 2015 beløb de EFSI-specifikke forpligtelser sig til 1,4 mia. EUR fordelt på 45 fonde. Den heraf følgende finansiering nåede op på 14,6 mia. EUR (en gearingsgrad på næsten 1:11).

2015 markerede det første fulde driftsår for mezzaninmedinvesteringsfaciliteten (MCIF) under RCR-mandatet. Denne hybride låne-/egenkapitalfacilitet på 100 mio. EUR gjorde det muligt for EIF at investere i målvirksomheder sammen med mezzaninfonde. Pr. september 2016 udgjorde forpligtelserne under MCIF i alt 72 mio. EUR (heraf 4 mio. EUR af EIF's egne midler), hvilket fremmede en bredere udnyttelse af medinvesteringsløsninger og afhjalp en række klart identificerede mangler i kapitaltilvejebringelsen.

I perioden januar 2014 til september 2016 indgik EIF forpligtelser for 5,0 mia. EUR under RCR, herunder 250 mio. EUR af sine egne midler

b) EIF's risikodeling under EU-mandater – det fælles EU-egenkapitalinstrument

Det fælles EU-egenkapitalinstrument omfatter Cosme-egenkapitalfaciliteten for vækst (Cosme EFG) og InnovFin-venturekapitalinstrumentet for SMV'er under Horisont 2020 (InnovFin Equity), der også omfatter et pilotinitiativ for business angels. I begge tilfælde anvendes EU's budgetmidler sammen med EIF's egne midler.

Cosme EFG gør det muligt for EIF at investere i fonde, der stiller egenkapital- og mezzaninfinansiering til rådighed for SMV'er på ekspansions- og vækststadiet med et stort vækstpotentiale, navnlig SMV'er, der opererer på tværs af grænserne. Pr. september 2016 var der blevet indgået aftale om ni investeringer under EFG-faciliteten, hvilket medførte samlede forpligtelser på 107 mio. EUR, heraf 5 mio. EUR af EIF's egne midler.

Gennem InnovFin Equity-instrumentet koncentrerer EIF sine investeringer om teknologioverførsel, business angels, venturekapitalfonde og funds-of-funds, der stiller egenkapital til rådighed for early stage-virksomheder i pre-seed-, seed- og opstartfasen, som måske endnu ikke har genereret indtægter fra salget af deres produkter. Den mobiliserer mere end 1,7 mia. EUR til virksomheder i medlemsstaterne og lande, som er tilknyttet Horisont 2020-programmet. EIF indgik forpligtelser for et samlet beløb på 130 mio. EUR til fordel for syv egenkapitalfonde, herunder 26,5 mio. EUR af EIF's egne midler.

Som følge af udviklingen af et nyt egenkapitalprodukt under EFSI blev der oprettet et struktureret finansielt produkt under EFSI, der kombinerer EU's InnovFin Equity-instrument med en forpligtelse på 270 mio. EUR, der er omfattet af EFSI's EU-garanti, og en forpligtelse på 290 mio. EUR under EIF's egne midler.

c) Udvikling af investeringer med socialt sigte: katalysator for sociale virkninger (SIA)

SIA er et EIF-initiativ, der blev lanceret i 2013 som led i EIB-Gruppens sociale investeringsstrategi som reaktion på den generelle EU-politiks mål om at skabe et bæredygtigt finansieringsmarked for socialt iværksætteri i Europa. SIA er en fund-of-funds, der søger at etablere en portefølje af egenkapitalinvesteringer i fonde med socialt sigte. Den fremmer social inklusion, stiller alternative kilder til beskæftigelse til rådighed for marginaliserede sociale grupper og bidrager til vækst.

I 2014 og 2015 bidrog EIF til at opbygge et stærkt SIA-net med god spredning i Europa, der sikrer adgang til en lang række finansieringsmuligheder, herunder låneinstrumenter eller hybride låne-/egenkapitalinstrumenter.

SIA nyder godt af finansiering under EREM-instrumentet for finansiering med socialt sigte, som hører under et EIB-mandat (189 mio. EUR). De samlede forpligtelser over for SIA nåede op på 243 mio. EUR ved den endelige afslutning i juli 2015 gennem supplerende investeringer fra Den Bulgarske Udviklingsbank, den finske innovationsfond Sitra og 11,5 mio. EUR af EIF's egne midler.

d) Regional udbredelse

EIF har udvidet omfanget af sine regionale egenkapitalinstrumenter, der blev påbegyndt i 2006, så de nu dækker 12 regionale funds-of-funds og omfatter forpligtelser på i alt 3,7 mia. EUR på fund-of-funds-plan. I 2016 oprettede EIF og dets regionale partnere tre funds-of-funds, der navnlig var målrettet Estland (60 mio. EUR), Sverige (582 mio. SEK – ca. 60,5 mio. EUR) og Nederlandene (200 mio. EUR), herunder fra ESI-fondene og/eller EFSI-midler. EIF investerede også egne midler sammen med mandatgivernes midler under andre regionale funds-of-funds gennem EIF's medinvestering under RCR-mandatet, der delvist finansierer disse initiativer.

EIF udvidede desuden sine aktiviteter under initiativet med den europæiske englefond (EAF). Inden for rammerne af EAF stiller EIF egenkapital til rådighed for business angels og andre ikkeinstitutionelle investorer, øger deres investeringskapacitet ved at investere i innovative virksomheder i seed-fasen, opstartfasen eller vækstfasen. EAF dækker nu Østrig, Tyskland, Irland, Nederlandene, Spanien og Danmark, en betydelig udvidelse siden dens lancering i 2012. Ultimo september 2016 havde EAF-initiativet et omfang på 265 mio. EUR, hvoraf der blev indgået forpligtelser for mindst 8 mio. EUR inden for rammerne af EIF's egne midler.